ક્વેટા: પાકિસ્તાનના બલુચિસ્તાન પ્રાંતના ક્વેટા શહેરમાં ૪૩૩ આતંકવાદીઓએ આત્મસમર્પણ કર્યું છે. આ આતંકીઓ બલુચ રિપબ્લિકન આર્મી (બીઆરએ) અને બલુચ લિબરેશન આર્મી (બીએલએ) અને અન્ય અલગતાવાદી જૂથના હતા. તેમના પર બલુચિસ્તાનમાં સુરક્ષાદળો પર હુમલો કરવાનો આરોપ હતો. અત્યાર સુધીમાં ૧પ૦૦ આતંકીઓએ શસ્ત્રો હેઠાં મૂકી દીધાં છે. અહેવાલો અનુસાર આ આતંકીઓને મુખ્ય ધારામાં સામેલ કરવા બલુચિસ્તાનમાં એક સમારોહનું પણ આયોજન કરવામાં આવ્યું હતું. સધર્ન કમાન્ડના લેફ. જનરલ આમીર રિયાઝે આ પ્રસંગે જણાવ્યું હતું કે જે આતંકીઓ સામાન્ય જિંદગી જીવવા માગે છે તેમનું સ્વાગત છે.